מכון ירושלים לאסטרטגיה ולביטחון

מכון ירושלים לאסטרטגיה ולביטחון (JISS) הוא מכון מחקר עצמאי העוסק במחקרים מכווני מדיניות בענייני חוץ וביטחון. המכון הוקם בשנת 2017 ומקדם שיח מדיני וביטחוני שמרני.

פעילות 
המכון מוציא לאור מחקרים וניירות עמדה מכווני מדיניות ומפיק כנסים בעברית ובאנגלית. מחקרי המכון משמשים את מקבלי ההחלטות בגופים שונים של ממשלת ישראל.

מדי שנה מפרסם המכון הערכת מצב ותוכנית מדינית-ביטחונית. בשנת 2019 הוציא המכון "מתווה מדיניות לממשלת ישראל" תחת הכותרת "עוצמה בשעת מבחן". המתווה מורכב מארבע-עשרה המלצות מדיניות מפורטות וקונקרטיות המשתלבות למשנה סדורה.

צוות המכון 
נשיא המכון הוא פרופסור אפרים ענבר, סגן הנשיא הוא אל"ם (מיל') ד"ר ערן לרמן.

עם צוות חוקרי המכון נמנים האלוף (מיל') יעקב עמידרור, האלוף (מיל') איתן דנגוט, פרופ' איתן גלבוע, פרופ' אל"ם (מיל') גבי סיבוני, פרופ' איל בן-ארי, ד"ר עמנואל נבון, ד"ר עוזי רובין, ד"ר עומר דוסטרי, ד"ר יגיל הנקין, ד"ר איתן חי כהן ינרוג'ק, ד"ר יונתן ספייר, ד"ר אושרית בירודקר, ד"ר אודי לוי וד"ר פנינה שוקר.

קישורים חיצוניים

הערות שוליים

ירושלים לאסטרטגיה ולביטחון
ארגוני מחקר לארץ ישראל
ירושלים: ארגונים